**О Б Я В А**

**МЕСТНА ИНИЦИАТИВНА ГРУПА**

 **ЛУКОВИТ - РОМАН**

**Открива процедура за подбор на проектни предложения**

**за предОставяне на безвъзмездна финансова помощ**

**BG16RFOP002-2.100**

**МИГ Луковит-Роман**

**„Подобряване на производствения капацитет в малки и средни предприятия в общините Луковит и Роман“**

**Оперативна програма:** „Иновации и конкурентоспособност 2014-2020” в изпълнение на подхода Водено от общностите местно развитие;

**Приоритетна ос 2**: „Предприемачество и капацитет за растеж на МСП";

Инвестиционен приоритет 2.2.: „Капацитет за растеж на МСП“ от ОПИК

**Основна цел на процедурата:** Повишаване на производителността на малките и средни предприятия /МСП/ от територията на МИГ Луковит – Роман чрез насърчаване на инвестициите в съвременни технологии и оборудване и създаването на устойчиви предприятия, които да осигуряват заетост на местното население и възможности за повишаване на доходите му. Ускоряване темпа на растеж (осигуряване на „догонващ растеж) и увеличаване на експортния потенциал на местите МСП.

Процедурата за безвъзмездна финансова помощ **се реализира с финансовата подкрепа на Европейския съюз чрез Европейския фонд за регионално развитие.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

Процедура за подбор на проекти за изпълнение на мярка **ОПИК - ППК - ПОДОБРЯВАНЕ НА ПРОИЗВОДСТВЕНИЯ КАПАЦИТЕТ В МАЛКИ И СРЕДНИ ПРЕДПРИЯТИЯ** в общините Луковит и Роман с един краен срок за кандидатстване.

**2. ДОПУСТИМИ КАНДИДАТИ**

**Малки или средни предприятия от територията на общините Луковит и Роман**

Кандидатите трябва да са търговци по смисъла на Търговския закон или Закона за кооперациите.

Кандидатите трябва да отговарят на изискванията за малко или средно предприятие съгласно Закона за малките и средни предприятия.

Кандидатите трябва да имат минимум три приключени финансови години.

Кандидатите трябва да извършват своята дейност на територията на МИГ Луковит-Роман.

Не могат да участват в процедурата за подбор на проекти и не могат да получат безвъзмездна финансова помощ кандидати, които попадат в забранителните режими на Регламент (ЕС) № 1407/2013 на Комисията от 18 декември 2013 г.

**3. ДОПУСТИМИ ДЕЙНОСТИ**

**Допустими по процедурата са дейности, свързани с:**

**1. Подкрепа за общи производствени инвестиции за подобряване на производствения капацитет за растеж чрез ефективното и ефикасно използване на факторите на производство и чрез изграждането на възможности за възприемане и адаптиране на европейски и международни знания и технологии. Дейностите трябва да са насочени към:**

1.1. повишаване на производителността; и/или

1.2. ефективното и ефикасно използване на факторите на производство (човешки капитал, природни ресурси и технологии) чрез внедряване на нови технологии/практики/методи/системи за подобряване на ресурсната ефективност и ефикасност в производствения процес; и/или

1.3. подобряване на производствените процеси чрез инвестиции в дълготрайни материални и нематериални активи; и/или

1.4. въвеждане на водещи технологични решения и/или реинженеринг на процеси, вкл. чрез въвеждане на добри практики/технологични методи/технологии/процеси за намаляване консумацията на природни ресурси, безотпадни технологии, оползотворяване на вторични суровини и производствените отпадъци, регенериране и др; и/или

1.5. разширяване на производството чрез добавяне на нови характеристики или подобряване на съществуващите продукти и услуги; и/или

1.6. диверсификация на дейността чрез разнообразяване на портфолиото на предприятията и достъп до пазари.

**2 . Дейности за информиране и публичност**

Пълният набор от мерки за информиране и публичност (визуализация), които бенефициентите трябва да прилагат при изпълнение на проекти, финансирани от ЕСИФ, се съдържа в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган: <http://www.opcompetitiveness.bg/module3.php?menu_id=359>

**Конкретната процедура е разработена като схема за минимална помощ съгласно Регламент (ЕС) № 1407/2013 на Комисията от 18-ти декември 2013 г.**

**4. ПЕРИОД ЗА ПРИЕМ И НАЧИН НА ПОДАВАНЕ НА ПРОЕКТНИ ПРЕДЛОЖЕНИЯ**

Прилага се процедура за подбор на проекти с един краен срок за кандидатстване: **16.08.2021 г., 17:00 часа.**

**Място на подаване на проектните предложения:** Подаването на проектно предложение по настоящата процедура се осъществява изцяло по електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**5. БЮДЖЕТ НА ПРИЕМА**

Бюджетът по процедурата е: **1 135 355,25 лв.**

**6. ФИНАНСОВИ ПАРАМЕТРИ.**

**Максималният интензитет на безвъзмездната финансова помощ** по проекта в зависимост от категорията на предприятието-кандидат е, както следва:

**•** За малки предприятия – 90 %

• За средни предприятия – 80 %

**Минимален и максимален размер на БФП по проект на малко предприятие:**

Минимален размер на безвъзмездната финансова помощ за проект е: 30 000 лева

Максимален размер на безвъзмездната финансова помощ: до 352 049,40 лева

Минимален размер на общите допустими разходи за проект – 33 333,33 лева.

Максимален размер на общите допустими разходи за проект - до 391 166 лв.

**Минимален и максимален размер на БФП по проект на средно предприятие:**

Минимален размер на безвъзмездната финансова помощ за проект е: 30 000 лева

Максимален размер на безвъзмездната финансова помощ: до 312 932,80 лева

Минимален размер на общите допустими разходи за проект – 37 500 лева.

Максимален размер на общите допустими разходи за проект - до 391 166 лв.

**7. МЯСТО ЗА ДОСТЪП ДО ПОДРОБНА ИНФОРМАЦИЯ**

Пълният пакет документи за кандидатстване е публикуван на следните интернет адреси:

* на сайта на Сдружение „МИГ Луковит-Роман“ - <http://mig-lr.eu/>

* Информационната система за управление и наблюдение на средствата от ЕС в България (ИСУН 2020) - <https://eumis2020.government.bg>